Document ID: 32003R0296

Komisijas Regula (EK) Nr. 296/2003
(2003. gada 17. februāris),
ar ko groza Padomes Regulu (EEK) Nr. 959/93 par statistikas informāciju, kas dalībvalstīm jāiesniedz attiecībā uz augkopības produktiem, kas nav labības produkti
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 5. aprīļa Regulu (EEK) Nr. 959/93 par statistikas informāciju, kas dalībvalstīm jāiesniedz attiecībā uz augkopības produktiem, kas nav labības produkti [1], kurā jaunākie grozījumi izdarīti ar Komisijas Regulu (EK) Nr. 2197/95 [2], un jo īpaši tās 10. pantu,
tā kā:
(1) Divu platību, kas paredzētas diviem dažādiem izmantojumiem saistībā ar kokvilnu, summas saglabāšanas rezultātā vai nu pietrūkst datu vai dati tiek aprēķināti, vai arī notiek dubultā skaitīšana. Tādēļ jāizvēlas tikai viena platība.
(2) Ir ieteicams precīzāk zināt tehnisko kultūru veidu un platības.
(3) Lai iegūtu kvalitatīvu statistiku, vajadzīga rupjās barības statistikas precizēšana un klasifikācijas atjaunināšana.
(4) Šajā regulā paredzētie pasākumi ir saskaņā ar Lauksaimniecības statistikas pastāvīgās komitejas, kas izveidota ar Padomes Lēmumu 72/279/EK [3], atzinumu,
IR PIEŅĒMUSI ŠO REGULU.
1. pants
Regulas (EEK) Nr. 959/93 II, III, IV, V un VIII pielikumu aizstāj ar šīs regulas I, II, III, IV un V pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. februārī

Labels: 15
19
6